《宿和州香泉书院题壁兼寄州守鲁君承恩》
明代·湛若水

卓午辞和川，暨暮宿香泉。秉烛寻名胜，冒雨淩寒烟。

烟霾鲁叟磬，雨湿梵堂禅。香泉问何如，温温如暮春。

因动浴沂想，鲜见浴沂人。何以鲜其人，浴法人莫传。

一浴净毛骨，再浴清心神。三浴日月光，天地与偕新。

天地既已新，人世无妖氛。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。